Andmevara

AS Andmevara on Eesti infotehnoloogiaettevõte, mille aktsiad kuuluvad Leedu IT-ettevõttele INVL Technology. AS Andmevara põhilised tegevusalad on tarkvaraarendus, majutusteenus, klienditoe teenus ja digiteerimine. AS Andmevara oli aastatel 2002–2015 Eesti ühe suurima registri, rahvastikuregistri volitatud töötleja. AS-il Andmevara on Moldovas tütarettevõte Andmevara S.R.L. AS Andmevara on asutatud 19. septembril 1997, kuigi Plaanikomitee Arvutuskeskuse õigusjärglasena ulatub ajalugu 1970ndatesse. AS Andmevara eelkäijad on: ENSV Plaanikomitee Arvutuskeskus 22.01.1970–31.08.1990; Majandusministeeriumi Infokeskus 01.09.1990–31.08.1991; Riigiarvutuskeskus 01.09.1991–18.09.1997. Aastal 2013 ilmutas Moldova huvi Eesti e-riigi lahenduste vastu, soovides digiteerida oma rahvastikuandmeid, mis eksisteerisid veel samal aastal enamasti paberkujul. Rahvusvahelise hankekonkursi tulemusena hakkas kolme aastast projekti läbi viima AS Andmevara. Digiteerimise protsessi kuulus materjalide skaneerimine, metaandmete sisestamine, kvaliteedikontroll, digiteeritud materjalidega tutvumist võimaldava infosüsteemi loomine ja andmete üles laadimine MCloudi. 13 miljonist digiteeritavast dokumendist digiteeriti esimene miljon viie kuuga ning seitsme kuuga digiteeriti kaks miljonit dokumenti. Tänu tihedale koostööle on AS Andmevara sealsed tegevused tänaseks märkimisväärselt laienenud. Üks olulisem käimasolevatest on Eesti Välisministeeriumi kaudu rahastatav projekt, mille käigus viiakse ellu arengukoostööprojekt „Moldova Vabariigi Kodanike Registri arendus SAIS infosüsteemi baasil“. AS Andmevara on teinud esimesi samme alustamaks koostööd ka Usbekistaniga, osaledes välisministri Urmas Paetiga Eesti-Usbekistani ärifoorumil. ""Siseministeeriumi pressiteade: Riik müüs AS Andmevara aktsiad Leedu ettevõttele INVL Technology AB"". Originaali arhiivikoopia seisuga 9.08.2020. Vaadatud 22.04.2016. ""INVL Technology acquired 100 per cent of Estonian Andmevara for EUR 664.6 thousand"". Vaadatud 22.04.2016. ""Andmevara veebileht"". Andmevara veebileht. Vaadatud 22.04.2016. ""Palju õnne!"". Andmevara kodulehe uudiste arhiiv. Vaadatud 11.11.2013. ""AS Andmevara asutas tütarettevõtte"". Andmevara kodulehe uudiste arhiiv. Vaadatud 11.11.2013. "Kiisler: Moldova on huvitatud meie e-riigi kogemustest ja piirkondlikust koostööst" Postimehe uudiste arhiiv. Kasutatud 19.11.2014. "Andmevara võitis 600 000 eurose projekti" Äripäeva uudiste arhiiv. Kasutatud 19.11.2014. "1,000,000 digitised documents" Center of Electronic Governance news archive. Kasutatud 19.11.2014. "2,000,000 digitised documents" Center of Electronic Governance news archive. Kasutatud 19.11.2014. "Moldova Vabariigi Kodanike Registri arendus SAIS infosüsteemi baasil (jätkuprojekt SAIS infosüsteemile)" Eesti arengukoostöö andmebaas. Kasutatud 19.11.2014. "Paet sõidab koos Eesti ettevõtjatega Usbekistani" Postimehe uudiste arhiiv. Kasutatud 19.11.2014. "В Ташкенте прошел узбекско-эстонский бизнеес-форум" 12 news archive. Kasutatud 19.11.2014. "В Ташкенте состоялся узбекско-эстонский бизнес-форум" UzReport news archive. Kasutatud 19.11.2014. AS Andmevara koduleht AS Andmevara Facebooki leht AS Andmevara Instagrami lehekülg AS Andmevara Twitteri lehekülg AS Andmevara LinkedIn-i lehekülg